VNIVALVIA Ti 



iiumerum in ea contentorum recensere; ex eoque vicesies multiplicato inte- 

 grum numerum eruere. Hac igitur ratione mirabundi deteximus massam il- 

 lam OYorum undeviginti et amplius millia continere. Quod si his ea addas, 

 quae ob suam immaturitatem in utero animantis remanserunt, vide quam 

 immenso plus eorum numerus augeretur. Hoc pluries in diversis huiusmo- 

 di animantibus repetito, calculum nostrum recte initum fuisse nobis per- 

 suasimus. At quisque videt hunc ovorum numerum nonnisi Sepiis mediae 

 magnitudinis , super quibus calculum nostrum inivimus , recte competere; 

 siquidem longe maiorem futurum in animali grandiore facile est intelli- 

 gere. , 



Hinc igitur ineffabiHs molientis Dei sapientia plane elucescit, qui pisces, 

 testacea, aliaque generis omnigeni marina animantia, tam mirificam ovorum 

 copiam gignere constituit, ne forte eorum soboles destrueretur, sed perenni- 

 ter sobolesceret, quandoquidem eorum ova et eorumdem piscium voracitati, , 

 et aestuante aequore, fluctibus saevientibus, tot denique tantisque aliis di- 

 scriminibus obnoxia esse, nemo non intelligit. 



Multum diuque disputatum est antiquitus, et nunc quoque acerrime 

 disputatur, utrum Sepia, de qua agimus, ligamenti alicuius adminiculo sit, 

 an non, suae conchae affixa. Aristoteles id recte novit, dum ait: Hist. Ani~ 

 mcil. Lib. lY Cap. I. „ Postremo duo alii ( polypi ) in conchis. Unus a qui- 

 busdam et Nautilus, et Nauticus appellatur, ab aliis ovum polypi. Eius 

 testa Pectunculo similis est cava, neque ei connexa natura „ . Propterea quae« 

 stioni huic solvendae solerter animum admovimus. At in primis ea perpen- 

 denda esse iudicavimus, quae relata leguntur in animadversionibus egregii 

 scriptoris Carducci iam supra memoratis. 



Narrat ille Molluscum Argonautae membrana tenuissima conspicuae am- 

 plitudinis interiori conchae faciei tam firmiter adhaerere, ut si quis illud a 

 Concha divellere conetur, sex fere digitis extendatur antequam disrumpi 

 queat. Sed haec ex aliena fide ipsum accepisse testatur. Fateri autem cogi- 

 mur nunquam Sepiam istam in multis speciminibus, etiam extemplo e mari 

 erutis, cyrabae suae adhaerentem invenisse; quin immo in nullo, maxima 

 qua fieri potest diligentia perlustrato, parti alicuius indicium, cuius ope 

 adhaesio fieri posset, conspiciendum sese obtulisse: quod procul dubio no- 

 stram sedulitatem non eflfugisset, si membrana tantae amplitudinis , quan- 

 tumlibet contracta, Molluscum esset instructum; nisi fortasse haec omnia. 



